Jaf violent la o benzinărie din județul Sibiu. Angajatul unității, pus la pământ și înjunghiat de mai multe ori.
Casierul unei benzinării a fost înjunghiat de mai multe ori de un individ. Atacatorul vroia să fugă cu suma de 500 de lei. Agresorul surprins de camerele de supraveghere a avut și un complice, care îl aștepta în afara spațiului comercial.
Casierul unei benzinării din localitatea sibiană Cristian a fost înjunghiat de un individ înarmat cu un cuțit, în timpul unui jaf petrecut pe 25 aprilie. Deși a trecut mai bine de o săptămână de la incident, atacatorul, identificat pe baza înregistrărilor de pe camerele de supraveghere, nu a fost prins, scrie Ora de Sibiu.Hoții au descins la stația Peco din Cristian pe 25 aprilie, la ora 4.00. Unul dintre tâlhari a intrat în benzinărie peste angajat, care era singur. A vrut să fure banii, casierul s-a opus, iar atunci, atacatorul a scos cuțitul pe care îl avea la el și l-a înjunghiat pe angajat de mai multe ori. Pus la pământ, casierul a fost lovit cu picioarele în cap.Imaginile surprinse de camerele de luat vederi au ajuns abia acum în mediul online:Imagini care vă pot afecta emoțional!